[112B] ཨཱརྱཱ་མཱ་རཱི་ཙྱེ་ནཱ་མ་དྷཱ་ར་ཎི། བོད་སྐད་དུ། འཕགས་མ་འོད་ཟེར་ཅན་ཞེས་བྱ་བའི་གཟུངས། སངས་རྒྱས་དང་
བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །འདི་སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་མཉན་དུ་ཡོད་པ་ན་རྒྱལ་བུ་རྒྱལ་བྱེད་ཀྱི་ཚལ་མགོན་

[113A]༄༅། །མེད་ཟས་སྦྱིན་གྱི་ཀུན་དགའ་ར་བ་ན་དགེ་སློང་གི་དགེ་འདུན་ཆེན་པོ་བརྒྱ་ཕྲག་ཕྱེད་དང་བཅུ་གསུམ་དང། བྱང་ཆུབ་སེམས་དཔའ་སེམས་དཔའ་ཆེན་
པོ་མང་པོ་དག་དང་ཐབས་ཅིག་ཏུ་བཞུགས་ཏེ། དེ་ནས་བཅོམ་ལྡན་འདས་ཀྱིས་དགེ་སློང་རྣམས་ལ་བཀའ་སྩལ་པ། དགེ་སློང་དག་ལྷ་མོ་འོད་ཟེར་ཅན་མ་ཞེས་བྱ་བ་ཞིག་
ཡོད་དེ། དེ་ཉི་མ་དང་ཟླ་བའི་མདུན་དང་མདུན་ནས་འགྲོ་སྟེ། དེ་བལྟར་མེད། གཟུང་དུ་མེད། བཅིང་དུ་མེད། དགག་ཏུ་མེད། བརྒལ་དུ་མེད་རྨོངས་པར་བྱར་མེད། ཆད་པས་
གཅད་དུ་མེད། མགོ་འབྲེག་ཏུ་མེད། བཞུར་མེད། ཚིག་པར་བྱར་མེད་དགྲའི་དབང་དུ་མི་འགྲོའོ། །དགེ་སློང་དག་གང་གིས་ལྷ་མོ་འོད་ཟེར་ཅན་མ་དེའི་མིང་ཤེས་པ་དེ་
ཡང་བལྟར་མེད། གཟུང་དུ་མེད། བཅིང་དུ་མེད། དགག་ཏུ་མེད། བརྒལ་དུ་མེད། རྨོངས་པར་བྱར་མེད། ཆད་པས་གཅད་དུ་མེད། མགོ་འབྲེག་ཏུ་མེད་བཞུར་མེད། ཚིག་
པར་བྱར་མེད། དེ་དགྲའི་དབང་དུ་འགྲོ་བར་མི་འགྱུར་རོ། །དེ་ལྟར་བདག་གིས་ཀྱང་ལྷ་མོ་འོད་ཟེར་ཅན་མའི་མིང་ཤེས་ཀྱི། བདག་ཀྱང་བལྟར་མེད་པར་གྱུར་ཅིག་གཟུང་དུ་མེད་
པར་གྱུར་ཅིག་བཅིང་དུ་མེད་པར་གྱུར་ཅིག་དགག་ཏུ་མེད་པར་གྱུར་ཅིག་།བརྒལ་དུ་མེད་པར་གྱུར་ཅིག་རྨོངས་པར་བྱར་མེད་པར་གྱུར་ཅིག་།ཆད་པས་གཅད་དུ་མེད་པར་

[113B]མགོ་འབྲེག་ཏུ་མེད་པར་གྱུར་ཅིག་བཞུར་མེད་པར་གྱུར་ཅིག་ཚིག་པར་བྱར་མེད་པར་གྱུར་ཅིག་དགྲའི་དབང་དུ་མི་འགྲོ་བར་གྱུར་ཅིག་དེ་ལ་གསང་སྔགས་ཀྱི་ཚིག་
ནི༑ འདི་རྣམས་ཡིན་ནོ། །ཏདྱ་ཐཱ། ཨོཾ་པ་ཏཱ་གྲ་མ་སི། པ་རཱ་ཀྭ་མ་སི། ཨུ་ད་ཡ་མ་སི། ནཻ་ར་མ་སི། ཨརྐྐ་མ་སི། མརྐྐ་མ་སི། ཨུ་ར་མ་མ་སི། བ་ནཱ་མ་སི། གུ་ལ་མ་མ་སི། ཙི་བ་ར་མ་སི་
མཧཱ་ཙི་བ་ར་མ་སི། ཨན་ཏར་དཧྭཾ་ནཱ་མ་སི་སཱཧཱ། ཨོཾ་ལྷ་མོ་འོད་ཟེར་ཅན་བདག་ལམ་དུ་སྐྱོབས་ཤིག་བདག་ལམ་ལོག་པ་ལས་སྐྱོབས་ཤིག་བདག་སྐྱེ་བོའི་འཇིགས་པ་ལས་སྐྱོབས་
ཤིག་བདག་རྒྱལ་པོའི་འཇིགས་པ་ལས་སྐྱོབས་ཤིག་བདག་གླང་པོའི་འཇིགས་པ་ལས་སྐྱོབས་ཤིག་བདག་ཆོམ་རྐུན་གྱི་འཇིགས་པ་ལས་སྐྱོབས་ཤིག་བདག་ཀླུའི་འཇིགས་
པ་ལས་སྐྱོབས་ཤིག་བདག་སེངྒེའི་འཇིགས་པ་ལས་སྐྱོབས་ཤིག་བདག་སྟག་གི་འཇིགས་པ་ལས་སྐྱོབས་ཤིག་བདག་མེའི་འཇིགས་པ་ལས་སྐྱོབས་ཤིག་བདག་ཆུའི་
འཇིགས་པ་ལས་སྐྱོབས་ཤིག་བདག་སྦྲུལ་གྱི་འཇིགས་པ་ལས་སྐྱོབས་ཤིག་།བདག་དུག་གི་འཇིགས་པ་ལས་སྐྱོབས་ཤིག་བདག་ཕྱིར་རྒོལ་བ་དང་དགྲ་ཐམས་ཅད་ལས་སྐྱོབས་
ཤིག་འཁྲུགས་པ་དང། མ་འཁྲུགས་པ་དང། ཉམས་པ་དང། མ་ཉམས་པ་ཐམས་ཅད་དུ་ཡང་བདག་སེངྒེ་ལས་སྲུངས་ཤིག་བདག་སྟག་ལས་སྲུང་ཤིག་བདག་ཀླུ་ལས་

[114A]༄༅། །སྲུངས་ཤིག་བདག་སྦྲུལ་ལས་སྲུངས་ཤིག་བདག་འཇིགས་པ་ཐམས་ཅད་དང། གནོད་པ་དང། ནད་འགོ་བ་དང། འཁྲུག་པ་ཐམས་ཅད་ལས་སྲུངས་
ཤིག་སྲུངས་ཤིག་ན་མོ་རཏྣ་ཏྲ་ཡཱ་ཡ། ཏདྱ་ཐཱ། ཨོཾ་ཨཱ་ལོ་ཏཱ་ལོ། ཀཱ་ལོ། སཙྪ་ལོ། སཾ་བྷ་མུ་ར་དྷ་ཌི་རཀྵ་རཀྵ་མཾ། བདག་དང་སེམས་ཅན་ཐམས་ཅད་ལ་འཚེ་བ་དང། འཇིགས་
པ་དང། ནད་ཐམས་ཅད་ལས་སྲུངས་ཤིག་སཱཧཱ། དཀོན་མཆོག་གསུམ་ལ་ཕྱག་འཚལ་ལོ། །ལྷ་མོ་འོད་ཟེར་ཅན་མ་ལ་ཕྱག་འཚལ་ལོ། །ལྷ་མོ་འོད་ཟེར་ཅན་མའི་སྙིང་པོ་
བརྗོད་པར་བྱ་སྟེ། ཏདྱ་ཐཱ། ཨོཾ་བཏྟཱ་ལི། བ་དཱ་ལི། པ་ར་ལི། བ་རཱ་ཧ་མུ་ཁི། སརྦ་དུཥྚཱ་ནཱཾ། པྲ་དུཥྚཱ་ནཱཾ་ཙཀྵུ་ར་མུ་ཁཾ་བནྡྷ་བནྡྷ། བནྡྷ། མུ་ཁི། ཛམྦྷ་ཡ་སྟཾ་བྷཱ་ཡ། མོ་ཧཱ་ཡ་སཱཧཱ་
ཨོཾ་མ་རི་ཙྱེ་སཱཧཱ། ཨོཾ་བཏྟཱ་ལི། བ་དཱ་ལི། པ་ར་ལི། བ་རཱ་ཧ་མུ་ཁི། སརྦ་དུཥྚཱ་ནཱཾ། པྲ་དུཥྚ་ནཱཾ། ཙཀྵུ་ར་མུ་ཁཾ་བནྡྷ་བནྡྷ་སཱཧཱ། བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་
ནས་དགེ་སློང་དེ་དག་དང། བྱང་ཆུབ་སེམས་དཔའ་དེ་དག་དང་ཐམས་ཅད་དང་ལྡན་པའི་འཁོར་དེ་དག་དང། ལྷ་དང། མི་དང་ལྷ་མ་ཡིན་དང། དྲི་ཟར་བཅས་པའི་འཇིག་
རྟེན་ཡིད་རངས་ཏེ་བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ། །འཕགས་མ་འོད་ཟེར་ཅན་ཞེས་བྱ་བའི་གཟུངས་རྫོགས་སོ།།།།པཎྜི་ཏ་ཨ་མོ་

[114B] ལོ་ཙཱ་བ་དགེ་སློང་རིན་ཆེན་གྲགས་པས་བསྒྱུར་བའོ།། །།